b'\n_START_ARTICLE_\nMoter\xc5\xb3 \xc4\xafvaizd\xc5\xbeio naudojimo medij\xc5\xb3 mene kritika\n_START_SECTION_\nFilmai\n_START_PARAGRAPH_\nDaugelis film\xc5\xb3 kritik\xc5\xb3\xc2\xa0\xe2\x80\x93 feminist\xc5\xb3 pabr\xc4\x97\xc5\xbeia klasikiniams Holivudi\xc5\xa1kiems filmams b\xc5\xabding\xc4\x85 vyri\xc5\xa1kumo i\xc5\xa1auk\xc5\xa1tinim\xc4\x85. Budd\xe2\x80\x98as Boetticher\xe2\x80\x98is yra pasak\xc4\x99s, kad b\xc5\xabtent moters i\xc5\xa1\xc5\xa1aukta meil\xc4\x97 arba baim\xc4\x97, sukeltas r\xc5\xabpes\xc4\x8dio jausmas, ver\xc4\x8dia j\xc4\xaf taip elgtis, ta\xc4\x8diau pati moteris, i\xc5\xa1 esm\xc4\x97s, neturi n\xc4\x97 menkiausios reik\xc5\xa1m\xc4\x97s. Laura Mulvey es\xc4\x97je \xe2\x80\x9eVizualinis malonumas ir pasakojamasis kinas\xe2\x80\x9c (para\xc5\xa1ytoje 1973, i\xc5\xa1leistoje 1975) pl\xc4\x97toja mint\xc4\xaf, kad moteris kine atlieka tik pasyv\xc5\xb3 vaidmen\xc4\xaf, teigdama, kad filmai sukelia vizualin\xc4\xaf malonum\xc4\x85, vojerizm\xc4\x85 ir steb\xc4\x97tojo susitapatinim\xc4\x85 su herojumi ekrane. Autor\xc4\x97 nurodo, kad ekshibicionisci\xc5\xa1kuose filmuose moters apranga specialiai parenkama, kad sukelt\xc5\xb3 vizualinius ir erotinius jausmus, taip moter\xc4\xaf padarydama ne filmo \xc4\xafprasmintoja, o prasm\xc4\x97s ne\xc5\xa1\xc4\x97ja. Anot Laura Mulvey, Lacan\xe2\x80\x99o psichoanalitin\xc4\x97 teorija yra raktas, skirtas suprasti, kaip filmai, kurdami patriarchalin\xc4\x97s vsuomen\xc4\x97s vaizd\xc4\x85, keldami vojerizm\xc4\x85, patenkindami pirmaprad\xc4\xaf nor\xc4\x85 m\xc4\x97gautis stebimu vaizdu, netiesiogiai skatina moter\xc5\xb3 i\xc5\xa1naudojim\xc4\x85 ir objektifikavim\xc4\x85. _NEWLINE_Taip pat seksualinis objektifikavimas daro neigiam\xc4\x85 \xc5\xbeal\xc4\x85 jaunoms merginoms. Tyrimai parod\xc4\x97: kai merginos pernelyg susidomi filmais, kuriuose moteri\xc5\xa1kos lyties atstov\xc4\x97s apsirengusios itin k\xc5\xabno apvalumus i\xc5\xa1ry\xc5\xa1kinan\xc4\x8diais drabu\xc5\xbeiais, jos tampa ma\xc5\xbeiau pasitikin\xc4\x8dios savimi, \xc4\xaf\xc5\xbevelgia daugiau fizini\xc5\xb3 tr\xc5\xabkum\xc5\xb3 savo k\xc5\xabnuose, tai sukelia nor\xc4\x85 siekti \xe2\x80\x9etobulo\xe2\x80\x9c k\xc5\xabno ir priveda prie rimt\xc5\xb3 psichologini\xc5\xb3 ir fizini\xc5\xb3 nukrypim\xc5\xb3, lig\xc5\xb3.\n_START_SECTION_\nVaizdo klipai\n_START_PARAGRAPH_\nGan\xe2\x80\x98as, Zillmann\xe2\x80\x98as ir Mitrook\xe2\x80\x98as i\xc5\xa1siai\xc5\xa1kino, kad seksualumo pabr\xc4\x97\xc5\xbeimas repo muzikiniuose klipuose, daro neigiam\xc4\x85 \xc4\xaftak\xc4\x85 juodaod\xc5\xbei\xc5\xb3 moter\xc5\xb3 \xc4\xafvaizd\xc5\xbeiui. Taip pat buvo pasteb\xc4\x97ta, jog dainose, susijusiose su lytiniais santykiais, daug da\xc5\xbeniau nei dainose apie meil\xc4\x99 ir santykius i\xc5\xa1ry\xc5\xa1kinami moter\xc5\xb3 tr\xc5\xabkumai, nei privalumai.\xc2\xa02008 metais Zhang\xe2\x80\x98o atliktos studijos parod\xc4\x97, kad su seksualumu susijusi muzika labai i\xc5\xa1ry\xc5\xa1kina visuomen\xc4\x97je taikomus dvigubus standartus (pavyzd\xc5\xbeiui, yra nepriimtina, kad moteris yra labiau patyrus lytiniuose santykiuose nei vyras). Didesnis d\xc4\x97mesys seksualiniam turiniui taip pat yra kildinamas i\xc5\xa1 liberal\xc4\x97jan\xc4\x8dio po\xc5\xbei\xc5\xabrio apie prie\xc5\xa1vedybinius lytinius santykius, prie\xc5\xa1 tai tur\xc4\x97t\xc4\x85 patirt\xc4\xaf.\xc2\xa0Ta\xc4\x8diau Gad\xe2\x80\x98as Saad\xe2\x80\x98as teigia, kad prielaida, jog tokie vaizdo arba\xc2\xa0muzikiniai klipai daro \xc5\xbeal\xc4\x85 ir kad ji yra tik vienai ly\xc4\x8diai (pavyzd\xc5\xbeiui, labai pablog\xc4\x97s moters savimon\xc4\x97), yra nepagr\xc4\xafsta nei vienais tyrimais._NEWLINE_Apklausa parod\xc4\x97, kad 72.2% juodaod\xc5\xbei\xc5\xb3 ir 68.0% baltaod\xc5\xbei\xc5\xb3 jaunimo mano, kad repo klipuose yra per daug seksualinio turinio element\xc5\xb3.\xc2\xa0Tarp t\xc5\xb3 element\xc5\xb3 buvo pabr\xc4\x97\xc5\xbeiama moter\xc5\xb3 apranga, j\xc5\xb3 viliojantis balsas ir seksualinio charakterio \xc5\xa1okiai. Da\xc5\xbeniausiai net pats moters k\xc5\xabnas nerodomas vientisai, o pabr\xc4\x97\xc5\xbeiamos tik seksualizuotos k\xc5\xabno dalys, nedemonstruojamas veidas, tad moters k\xc5\xabnas nebesiejamas su jos mintimis ir emocijomis, ji praranda savo, kaip individo, b\xc5\xabsen\xc4\x85 ir atlieka tik sekso simbolio vaidmen\xc4\xaf.\n_START_SECTION_\nModeliavimas\n_START_PARAGRAPH_\nMonique Smith savo straipsnyje \xe2\x80\x9cNeigiama medij\xc5\xb3 \xc4\xaftaka mergait\xc4\x97ms\xe2\x80\x9d (Negative effect of media on girls) nagrin\xc4\x97ja priimtino moters k\xc5\xabno evoliucij\xc4\x85. Per\xc4\x97jimas nuo seksualumo, kuris priklauso nuo gracingumo, gra\xc5\xbei\xc5\xb3 form\xc5\xb3, iki seksualumo, siejamo su plonumu, sudar\xc4\x97 sunkum\xc5\xb3 moterims suvokti, kas yra idealus, moteri\xc5\xa1kas k\xc5\xabnas. J\xc5\xb3 siekimas tur\xc4\x97ti tobul\xc4\x85, virtualiai suformuot\xc4\x85 k\xc5\xabn\xc4\x85, tapo nauju b\xc5\xabdu verslininkams u\xc5\xbedirbti pinig\xc5\xb3\xc2\xa0Pa\xc4\x8di\xc5\xb3 ma\xc5\xbeiausi\xc5\xb3 dyd\xc5\xbei\xc5\xb3 demonstravimas mados industrijoje buvo sutiktas visuomenine kritika. Pavyzd\xc5\xbeiui, Dawn Porter, prane\xc5\xa1\xc4\x97ja i\xc5\xa1 Jungtin\xc4\x97s Karalyst\xc4\x97s, priversta laikytis grie\xc5\xbetos \xe2\x80\x9e size zero\xe2\x80\x9c dietos, kad gal\xc4\x97t\xc5\xb3 dalyvautiBBC laidoje \xe2\x80\x9e Super lieknas a\xc5\xa1\xe2\x80\x9c (Super Slim Me), u\xc5\xbera\xc5\xa1\xc4\x97 savo \xc4\xafsp\xc5\xabd\xc5\xbeius apie kelion\xc4\x99 link ma\xc5\xbeiausi\xc5\xb3 drabu\xc5\xbei\xc5\xb3 dyd\xc5\xbei\xc5\xb3._NEWLINE_Tyrimai atlikti Jungtin\xc4\x97je Karalyst\xc4\x97je parod\xc4\x97, kad anorexia nervosa yra socialiai perduodama liga ir b\xc5\xabtent pernelyg liekni modeliai yra vienas i\xc5\xa1 faktori\xc5\xb3, daran\xc4\x8di\xc5\xb3 didel\xc4\x99 \xc4\xaftak\xc4\x85 \xc5\xa1ios ligos p\xc4\x97trai jaun\xc5\xb3 mergin\xc5\xb3 tarpe..\n_START_SECTION_\nPornografija\n_START_PARAGRAPH_\n1986 Dolf\xe2\x80\x98as Zillmann\xe2\x80\x98as leidinyj\xc4\x99 \xe2\x80\x9cIlgalaikio pornografijos \xc5\xbei\xc5\xabr\xc4\x97jimo efektai\xe2\x80\x9c (Effects of Prolonged Consumption of Pornography) pasteb\xc4\x97jo kelet\xc4\x85 neatitikim\xc5\xb3 literat\xc5\xabroje apra\xc5\xa1omos pornografijos at\xc5\xbevilgu ir padar\xc4\x97 i\xc5\xa1vad\xc4\x85, kad itin didelis laiko skyrimas jos \xc5\xbe\xc5\xabr\xc4\x97jimui, gali daryti neigiam\xc4\x85 socialin\xc4\x99 \xc4\xaftak\xc4\x85, \xc4\xafskaitant suma\xc5\xbe\xc4\x97jus\xc4\xaf susidom\xc4\x97jim\xc4\x85 ilgalaikiais santykiais, monogamija, suma\xc5\xbe\xc4\x97j\xc4\x99s noras gimdyti.. Jis pagrind\xc5\xbeia \xc5\xa1iuos teiginius teorine baze teigdamas:_NEWLINE_Vertyb\xc4\x97s, vaizduojamos pornografijoje, kontrastingai skiriasi nuo \xc5\xa1eimos vertybi\xc5\xb3, jos paneigia tradicin\xc4\x97s santuokos, \xc5\xa1eimos ir vaik\xc5\xb3 vert\xc4\x99\xe2\x80\xa6 Pornografiniai scenarijai nurodo, kad vienkartiniai lytiniai santykiai tarp k\xc4\x85 tik susitikusi\xc5\xb3 \xc5\xbemoni\xc5\xb3, visi\xc5\xa1kai nesusijusi\xc5\xb3 vienas su kitu, kurie niekada nebesusitiks, yra visi\xc5\xa1kai normalu\xe2\x80\xa6 Seksualinis patenkinimas n\xc4\x97ra funkcija, skirta emociniam ry\xc5\xa1iui sudaryti, n\xc4\x97ra susijus su r\xc5\xabpinimusi, dosnumu ir tikrai jau n\xc4\x97ra skirtas ilgalaikiams santykiams palaikyti, kurie privest\xc5\xb3 prie atsakomybi\xc5\xb3 bei papildom\xc5\xb3 i\xc5\xa1laid\xc5\xb3._NEWLINE_Kiti tyrimai, atlikti Svedin, \xc3\x85kermana ir Priebe, parod\xc4\x97, kad vyri\xc5\xa1kosios lyties pornografijos \xc5\xbei\xc5\xabr\xc4\x97jimas gali b\xc5\xabti siejamas su moters objektifikavimu, atsi\xc5\xbevelgiant \xc4\xaf tai, kad b\xc5\xabtent pornografija da\xc5\xbeniausiai daro did\xc5\xbeiausi\xc4\x85 \xc4\xaftak\xc4\x85 seksualiniam i\xc5\xa1silavinimui ir elgesiui lytini\xc5\xb3 santyki\xc5\xb3 metu. Ten da\xc5\xbenai vaizduojami vyrai, spoksantys \xc4\xaf moter\xc5\xb3 kr\xc5\xabtin\xc4\x99 ar lytinius organus, be leidimo, agresyviai j\xc4\x85 liesdami, sakydami seksualias ir/ar \xc5\xbeeminan\xc4\x8dias pastabas apie moters k\xc5\xabno dalis, per prievart\xc4\x85 u\xc5\xbesiimdami analiniu arba oraliniu seksu, nepaisydami jos verkimo, u\xc5\xbekim\xc5\xa1dami burn\xc4\x85, taip sudarydami moters\xc2\xa0\xe2\x80\x93 daikto aliuzij\xc4\x85. Pornografijoje moterys da\xc5\xbeniausiai vaizduojamos susigund\xc5\xbeiusios \xc5\xa1iais veiksmais, tad \xc5\xbei\xc5\xabrovai gali priimti tai kaip normal\xc5\xb3, nat\xc5\xabral\xc5\xb3 dalyk\xc4\x85\xc2\xa0Pagal socialinio mokymosi teorijos\xc2\xa0veikimo principus, vyrai per\xc5\xbei\xc5\xabr\xc4\x97j\xc4\x99 tokius \xc4\xafra\xc5\xa1us, manydami, kad \xc4\xafgijo daugiau auk\xc5\xa1tesnio lygio patirties, pradeda taikyti tuos pa\xc4\x8dius principus realiame gyvenime su savo partnere, tik\xc4\x97dami, kad tai tinkamas elgesys ir paversdami j\xc4\x85 sekso objektu._NEWLINE_Pornografijos \xc5\xbei\xc5\xabr\xc4\x97jimas taip pat gai b\xc5\xabti neigiamai siejamas su moters gerove. Kokybinis moter\xc5\xb3, kuri\xc5\xb3 vyrai \xc5\xbei\xc5\xabri pornografij\xc4\x85, tyrimas parod\xc4\x97, kad jos santykiuose yra ma\xc5\xbeiau laimingos ir psichologi\xc5\xa1kai prastesn\xc4\x97s b\xc5\xabsenos. Kaip pagrindin\xc4\x99 prie\xc5\xbeast\xc4\xaf, kod\xc4\x97l j\xc5\xb3 partneriai \xc5\xbei\xc5\xabri pornografij\xc4\x85, jos \xc4\xafvardino nepakankamai atvirus, intymius santykius. Taip pat buvo pabr\xc4\x97\xc5\xbeta suma\xc5\xbe\xc4\x97jusi savivert\xc4\x97, padid\xc4\x97jusi kriti\xc5\xa1ka savimon\xc4\x97 bei manymas, kad yra nepatraukli, su\xc5\xbeinojus, kad partneris tai daro.Taip pat jos \xc4\x97m\xc4\x97 kitaip \xc5\xbei\xc5\xabr\xc4\x97t \xc4\xaf savo partnerius. Pagrindin\xc4\x97 tyrim\xc5\xb3 i\xc5\xa1vada buvo, kad moterys suprato, kad mat\xc4\x97 savo partner\xc4\xaf santyki\xc5\xb3 prad\xc5\xbeioje kitaip, yra nusivylusios jo po\xc5\xbei\xc5\xabriu \xc4\xaf moteris.\n_START_SECTION_\nTelevizija\n_START_PARAGRAPH_\n\xc5\xa0iuo metu itin populiar\xc4\x97ja moter\xc5\xb3 i\xc5\xa1naudojimas televizijoje, ypatingai jaunimo laid\xc5\xb3 tarpe. 2013 metai T\xc4\x97v\xc5\xb3 televizijos taryba (Parents Television Council) atliko tyrim\xc4\x85 ir i\xc5\xa1siai\xc5\xa1kino, kad moters i\xc5\xa1naudojimo scenos yra daug da\xc5\xbeniau sutinkamos, kai veiksme dalyvauja paaugl\xc4\x97s mergait\xc4\x97s. Taip pat buvo nustatyta, kad net 43% mergin\xc5\xb3 televizijoje buvo skirtas nors vienas, seksualinio turinio, turintis juokelis (suaugusioms moterims 33%). Delman Coates, T\xc4\x97v\xc5\xb3 televizijos tarybos narys, yra pasak\xc4\x99s: \xe2\x80\x9e \xc5\xa1iuo metu jaunimas susiduria su sunkumais, bandydamas atskirti tinkam\xc4\x85 ir netinkam\xc4\x85 seksualaus turinio element\xc5\xb3 turint\xc4\xaf elges\xc4\xaf.\xe2\x80\x9c_NEWLINE_Tyr\xc4\x97jai teigia, kad \xe2\x80\x9e jei komunikacin\xc4\x97s priemon\xc4\x97s teigia, kad moter\xc5\xb3 seksualizavimas n\xc4\x97ra nei \xc5\xbealingas, nei rimtas, yra sukuriama aplinka, kurioje moter\xc5\xb3 i\xc5\xa1naudojimas atrodos normalus dalykas. Kol medij\xc5\xb3 k\xc5\xabr\xc4\x97jai toliau manys, kad rodyti degradavusias moteris yra juokinga ir tai bus pateikiama visuomenei, tol moter\xc5\xb3 i\xc5\xa1naudojimas ir objektifikavimas nebus priimtinas kaip rimta problema.\xe2\x80\x9c_NEWLINE_2012 sociologas Stacy L. Smith i\xc5\xa1tyr\xc4\x97, kad tiek geriausiu laiku rodomoje televizijoje \xc5\xa1eimai skirtuose filmuose ir laidose moteris vaizduojama kaip itin plona ir ma\xc5\xbeai prisidengusi. Taip pat joms skiriama daug ma\xc5\xbeiau d\xc4\x97mesio STEM srityse nei vyrams, bei jos turi vaidmenis, su ma\xc5\xbeiau \xc5\xbeod\xc5\xbei\xc5\xb3. Remiantis \xc5\xa1iais tyrimais, tik 28,3% \xc5\xa1eimai skirtuose filmuose, 30,8% vaikams skirtose laidose ir 38,9% populiariausiu laiku rodomose laidose vaidina moterys.._NEWLINE_Moter\xc5\xb3 medij\xc5\xb3 centro (Women\xe2\x80\x99s Media Center) teigimu, dauguma nepripa\xc5\xbe\xc4\xafsta ly\xc4\x8di\xc5\xb3 nelygyb\xc4\x97s ir vengia \xc5\xa1ios problemos sprendimo. Taip pat buvo nustatyta, kad televizijoje vaidinan\xc4\x8di\xc5\xb3 moter\xc5\xb3 skai\xc4\x8dius ma\xc5\xbe\xc4\x97ja ir jos turi ma\xc5\xbeiau galimybi\xc5\xb3 gauti pagrindin\xc4\xaf vaidmen\xc4\xaf nei vyrai. Pagal moter\xc5\xb3 televizijoje ir filmuose tyrim\xc5\xb3 centr\xc4\x85 \xe2\x80\x9e Boxed in\xe2\x80\x9c ataskaitoje CW Television Network yra vienintelis televizijos tinklas, kuriame moter\xc5\xb3 santykis su vyrais yra atitinkamas moter\xc5\xb3 ir vyr\xc5\xb3 porporcijai JAV.\xc2\xa0\n_START_SECTION_\nVaizdo \xc5\xbeaidimai\n_START_PARAGRAPH_\nPagal 2013 metais Entertainment Software asociacijos atlikt\xc4\x85 tyrim\xc4\x85, 55% kompiuterini\xc5\xb3 \xc5\xbeaidim\xc5\xb3 \xc5\xbeaid\xc4\x97jai yra vyrai ir 45%\xc2\xa0\xe2\x80\x93 moterys.\xc2\xa0Moter\xc5\xb3 vaidmenys \xc5\xbeaidimuose da\xc5\xbeniausiai yra daug smulkesni ir labiau pagr\xc4\xafsti stereotipais. Dauguma kompiuterini\xc5\xb3 \xc5\xbeaidim\xc5\xb3 vaizduojam\xc5\xb3 moter\xc5\xb3 yra baltaod\xc4\x97s. Taip pat b\xc5\xabtent baltaod\xc5\xbeiai vyrai da\xc5\xbeniausiai atstovauja pagrindinius vaidmenis._NEWLINE_Da\xc5\xbeniausiai kompiuteriniuose \xc5\xbeaidimuose moterys vaizduojamos kaip antraeiliai herojai, ma\xc5\xbeai padedantys pagrindiniams veik\xc4\x97jams arba apskritai kaip aukos, kurias reikia gelb\xc4\x97ti. Tokie vaidmenys daro neigiam\xc4\x85 \xc4\xaftak\xc4\x85 moters \xc4\xafvaizd\xc5\xbeio formavimui \xc5\xbeaid\xc4\x97jo pas\xc4\x85mon\xc4\x97je. Taip pat i\xc5\xa1tirta, jog da\xc5\xbeniausiai \xc5\xbeaid\xc4\x97j\xc5\xb3 pasirenkamos moterys yra labiausiai apsinuoginusios. Tyrimas parod\xc4\x97, kad b\xc5\xabtent per daug seksualizuota pagrindin\xc4\x97 heroj\xc4\x97 neigiamai veikia pas\xc4\x85mon\xc4\x99, formuodama idealaus moters k\xc5\xabno strereotip\xc4\x85. Neseniai atikti Ohao valstijos universiteto tyrimai parod\xc4\x97, kad seksisti\xc5\xa1kumo ir agresijos i\xc5\xa1rai\xc5\xa1kos naudojamos kompiuteriniuose \xc5\xbeaidimuose veda prie vyri\xc5\xa1kosiios lyties \xc5\xbeaid\xc4\x97j\xc5\xb3 steriotipinio m\xc4\x85stymo, kuris teigia, jog vyrai yra lyderiai bei ma\xc5\xbeina j\xc5\xb3 jautrum\xc4\x85 moterims, patyrusioms smurt\xc4\x85. Pana\xc5\xa1\xc5\xabs rezutatai buvo gauti ir 2015 metais, kai buvo padaryta i\xc5\xa1vada, jog \xe2\x80\x9e seksistiniai \xc5\xbeaidimai formuoja vyr\xc5\xb3 steriotipin\xc4\xaf po\xc5\xbei\xc5\xabr\xc4\xaf \xc4\xaf moteris"._NEWLINE_Vokie\xc4\x8di\xc5\xb3 mokslininkai nuo 2011 iki 2015 met\xc5\xb3 tyrin\xc4\x97jo ry\xc5\xa1\xc4\xaf tarp \xc5\xbeaidim\xc5\xb3 ir seksistini\xc5\xb3 pa\xc5\xbei\xc5\xabr\xc5\xb3 ir rezultatuose min\xc4\x97jo, kad \xc5\xa1io ry\xc5\xa1io n\xc4\x97ra: seksistin\xc4\x97s pa\xc5\xbei\xc5\xabros neskatina \xc5\xbeaisti ir atvirk\xc5\xa1\xc4\x8diai. Mokslininkai pabr\xc4\x97\xc5\xbe\xc4\x97, kad vis d\xc4\x97lto tyrimas nebuvo skirtas paneigti, kad seksistin\xc4\x97s pa\xc5\xbei\xc5\xabros apskritai egzistuoja..\xc2\xa02012 met\xc5\xb3 studijomis taip pat buvo susir\xc5\xabpinta ry\xc5\xa1iu tarp \xc5\xbeaidim\xc5\xb3 ir individuali\xc5\xb3 pa\xc5\xbei\xc5\xabr\xc5\xb3. \xc4\xae \xc5\xbeaidim\xc4\x85 \xe2\x80\x9eGrand Theft Auto\xe2\x80\x9c sukoncentruoti tyrimai rado \xc4\xafrodym\xc5\xb3, kad negalima tiesiogiai sieti televizijos ir \xc5\xbeaidim\xc5\xb3 daromos \xc4\xaftakos moter\xc5\xb3 objektifikavimui._NEWLINE_Tendencija vaizduoti apsinuoginusias moteris ir smurt\xc4\x85 prie\xc5\xa1 jas kompiuteriniuose \xc5\xbeaidimuose ir toliau plinta. Juose objektifikuojamos moterys labai padidino vyr\xc5\xb3 priimtinum\xc4\x85 \xc5\xbeinomiems moter\xc5\xb3 prievartavim\xc5\xb3 mitams bei \xc5\xa1i\xc5\xb3 nuskaltim\xc5\xb3 statistik\xc4\x85, o moter\xc5\xb3 tarpe ji nepakito. 2016 metais atlikti FOX ir Potocki atliktos apklausos metu buvo i\xc5\xa1siai\xc5\xa1kinta, kad laikas, praleistas \xc5\xbeaid\xc5\xbeiant kompiuterinius \xc5\xbeaidimus, ypa\xc4\x8d, jei tai t\xc4\x99siasi vis\xc4\x85 gyvenim\xc4\x85, yra susij\xc4\x99s su tarpasmenin\xc4\x97s agresijos, prie\xc5\xa1i\xc5\xa1ko seksizmo ir RMA (prievartavimo mit\xc5\xb3 pri\xc4\x97mimo(Rape Myth Acceptance)) atsiradimu._NEWLINE_I\xc5\xa1 2010 metais paskelbt\xc5\xb3 top10 \xc5\xbeaidim\xc5\xb3 (New Super Mario Brothers; Call Of Duty: Modern Warfare; Battlefield: Bad Company 2; Final Fantasy XIII; Wii Fit Plus; God of War III; Pok\xc3\xa9mon SoulSilver; Wii Sports Resort, Mass Effect 2, Pok\xc3\xa9mon HeartGold Version; Morris) dauguma tur\xc4\x97jo smurtinio turinio, \xc4\xafskaitant smurt\xc4\x85 prie\xc5\xa1 moteris ir moter\xc5\xb3 objektifikavim\xc4\x85. \xc5\xbdaid\xc4\x97jai ne tik pratinami prie \xc5\xa1i\xc5\xb3 neigiam\xc5\xb3 veiksni\xc5\xb3, bet jiems taip pat diegiama, kad tai normalu.\xc2\xa0\xc2\xa0Tyrimai rodo, kad net 8,5% \xc5\xbeaid\xc4\x97j\xc5\xb3 nuo 8 iki 18 met\xc5\xb3 turi patalogini\xc5\xb3 sutrikim\xc5\xb3, susijusi\xc5\xb3 su nagrin\xc4\x97ta problema. \xc5\xa0ie rezultatai itin da\xc5\xbeni ir kit\xc5\xb3 \xc5\xa1ali\xc5\xb3 atlikt\xc5\xb3 tyrim\xc5\xb3 rezultatuose\xc2\xa0.\n_START_SECTION_\nKontrargumentai\n_START_PARAGRAPH_\nGallup & Robinson, reklamos ir rinkodaros\xc2\xa0tyrim\xc5\xb3 agent\xc5\xabra, prane\xc5\xa1\xc4\x97, kad per daugiau nei 50 met\xc5\xb3 reklamos efektyvumo testavimo, erotikos naudojimas joje buvo daug didesnis nei vidutinio da\xc5\xbenumo technikos, \xe2\x80\x9e ta\xc4\x8diau ji [erotika] viena i\xc5\xa1 labiausi\xc5\xb3 pavojing\xc5\xb3. \xc4\xaevertinus visus tabu ir kintan\xc4\x8dius po\xc5\xbei\xc5\xabrius, seksualaus turinio vaizdavimas yra \xe2\x80\x9eraudonas kodas\xe2\x80\x9c reklamos pasaulyje\xe2\x80\xa6 naudojama su r\xc5\xabpes\xc4\x8diu..suderinta su pardav\xc4\x97jo elgesiu.. visa tai suteikia dar daugiau intrigos.\xe2\x80\x9c \xc5\xa0is tyrimas prived\xc4\x97 prie pakankamai paplitusios id\xc4\x97jos, jog \xe2\x80\x9eseksas parduoda\xe2\x80\x9c._NEWLINE_Camille Paglia\xc2\xa0Camille Paglia teigia, kad \xe2\x80\x9e \xc5\xbemoni\xc5\xb3, kaip sekso objekt\xc5\xb3, panaudojimas yra vienas i\xc5\xa1 specifini\xc5\xb3 m\xc5\xabs\xc5\xb3 r\xc5\xab\xc5\xa1ies bruo\xc5\xbe\xc5\xb3.\xe2\x80\x9c Anot jos, objektifikacija yra glaud\xc5\xbeiai susijusi (beveik tapatinama) su auk\xc5\xa1\xc4\x8diausiu \xc5\xbemogaus gabumais\xc2\xa0konceptualizmui ir estetika._NEWLINE_Dan\xc5\xb3 kriminologo Berl Kutchinsky \xe2\x80\x9e Pornografijos ir sekso nusikaltim\xc5\xb3 Danijoje studijos\xe2\x80\x9c ( Studies on Pornography and sex crimes in Denmark)1970\xc2\xa0m .\xc2\xa0\xe2\x80\x93 mokslinis tyrimas, u\xc5\xbesakytas prezidentin\xc4\x97s ne\xc5\xa1vankybi\xc5\xb3 ir pornografijos komisijos (Presidential Commission on Obscenity and Pornography), nustat\xc4\x97, kad pornografijos \xc4\xafteisinimas Danijoje (ne taip kaip tik\xc4\x97tasi) nepadidino sekso nusikaltim\xc5\xb3 skai\xc4\x8diaus.\xc2\xa0Po jo buvo atlikta daug tyrim\xc5\xb3, kurie tiek paantrino autoriams, tiek paneig\xc4\x97 tyrimo rezultatus, o autorius ir toliau t\xc4\x99s\xc4\x97 savo tyrimus apie pornografijos \xc4\xaftak\xc4\x85 visuomenei iki savo mirties 1995. Jo viso gyvenimo darbas buvo publikuotas \xe2\x80\x9e Teis\xc4\x97, pornografija ir nusikaltimai: dan\xc5\xb3 patirtis. ( Law, Pornography, and Crime: The Danish Experience (1999)).\xc2\xa0Milton Diamond, Havaj\xc5\xb3 universiteto mokslininkas, nustat\xc4\x97, kad u\xc5\xberegistruotas vaik\xc5\xb3 seksualin\xc4\x97s prievartos skai\xc4\x8dius smarkiai suma\xc5\xbeejo po ai\xc5\xa1kaus seksualinio turinio med\xc5\xbeiag\xc5\xb3 u\xc5\xbedraudimo 1989 metais._NEWLINE_Kai kurie mokslininkai, pavyzd\xc5\xbeiui, Susan Bordo ir Rosalind Gill, gin\xc4\x8dijasi d\xc4\x97l s\xc4\x85vokos \xe2\x80\x9eseksualinis objektifikavimas\xe2\x80\x9c tinkamumo, nes da\xc5\xbenai tokiuose \xc4\xafvaizd\xc5\xbeiuose moterys vaizduojamos pasitikin\xc4\x8dios savimi, geid\xc5\xbeiamos ir aktyvios.\xc2\xa0Taip pat toks ry\xc5\xa1kus ir neu\xc5\xbesl\xc4\x97ptas seksualumo demostravimas nepalieka vietos vaizduotei ir nesuteikia tiek daug malonumo heteroseksualiems vyrams\xc2\xa0\xe2\x80\x93 \xc5\xbei\xc5\xabrovams. Ta\xc4\x8diau dauguma mokslinink\xc5\xb3 paneig\xc4\x97 \xc5\xa1iuos teiginius, nes jie kalba apie skirtingus seksualizavimo b\xc5\xabdus._NEWLINE_Dalis sociali\xc5\xb3 konservatori\xc5\xb3 sutar\xc4\x97, jog feminist\xc5\xb3 kritika d\xc4\x97l moter\xc5\xb3 objektifikavimo yra pagr\xc4\xafsta. Pagal juos, padid\xc4\x97jusi abiej\xc5\xb3 ly\xc4\x8di\xc5\xb3 seksualin\xc4\x97 objektifikacija vakar\xc5\xb3 visuomen\xc4\x97je susijusi su neigiamais seksualin\xc4\x97s revoliucijos padariniais.\xc2\xa0\xc5\xa0ie kritikai, itin Wendy Shalit, pataria gr\xc4\xaf\xc5\xbeti \xc4\xaf prie\xc5\xa1-seksualin\xc4\x97s revoliucijos moral\xc4\x97s standartus ir \xe2\x80\x9egr\xc4\xaf\xc5\xbeti \xc4\xaf kuklum\xc4\x85\xe2\x80\x9c kaip seksualinio objektifikavimo prie\xc5\xa1nuod\xc4\xaf'